
E L Ő T E R J E S Z T É S

Sülysáp Város Önkormányzata Képviselő-testületének
2017. június 22-én tartandó munkaterv szerinti ülésére

14. napirendhez

Tárgy: Települési önkormányzatok rendkívüli támogatásának igénylése rendkívüli szociális támogatás jogcímen
Tisztelt Képviselő-testület!
A belügyminiszter és a nemzetgazdasági miniszter pályázatot hirdetett a Magyarország 2017. évi központi költségvetéséről szóló 2016. évi XC. törvény (a továbbiakban: költségvetési törvény) 3. melléklete alapján a települési önkormányzatok rendkívüli önkormányzati támogatására rendkívüli szociális támogatás jogcímen.

A támogatás a települési önkormányzatok működőképességének megőrzésére vagy egyéb, a feladataik ellátását veszélyeztető helyzet elhárítására szolgál oly módon, hogy a települési önkormányzatok a Szoctv. 45. §-a szerinti települési támogatások (a továbbiakban: települési támogatások) 2017. évi kifizetéséhez igényelhetnek plusz támogatást.
A pályázat benyújtásának határideje 2017. július 15. 
Települési támogatásra idén 16 millió forintot terveztünk be a költségvetésbe, ezt az összeget kívánjuk igényelni a pályázat keretében. 

Kérem a Képviselő-testület szíves döntését a pályázat benyújtásához.

…/2017. (VI. 22.) ÖKT határozati javaslat

Sülysáp Város Önkormányzatának Képviselő-testülete 

1./ a Magyarország 2017. évi központi költségvetéséről szóló 2016. évi XC. törvény III. melléklete, valamint a belügyminiszter és a nemzetgazdasági miniszter pályázati felhívása alapján 16.000.000 Ft összegű pályázati igényt nyújt be a települési önkormányzatok rendkívüli támogatási keretére rendkívüli szociális támogatás jogcímen;
2./ felkéri és felhatalmazza a polgármestert a szükséges intézkedések megtételére.




Határidő: 2017. július 15.
Felelős: polgármester
Sülysáp, 2017. június 15.

